Ericu950/Stoicheia-meter-silver huggingface dataset:
ἀλλ  εἰ καὶ γέγονεν ὑπήκοος τῷ Πατρὶ , καὶ μεθ ἡμῶν ὑπὸ νόμον οἰκονομικῶς ὡς ἄνθρωπος , εἰ καὶ δοῦλος ὠνόμασται , τῆς ἀναληφθείσης σαρκὸς οὐκ ἀτιμάσας τὴν σάρκα 0 ·
ἀλλ ἦν τε καὶ ἔστι καὶ οὕτως ἐλεύθερος , ὅτι καὶ φύσει Θεὸς , καὶ ζυγῷ δουλείας ἤκιστα μὲν ἐνδούμενος , ἀπείρατος δὲ τοῦτο , οὐ δὲ παντελῶς 0 1 .
ἔρχεται γὰρ ἄνωθεν , καὶ ἐπάνω πάντων ἐστὶν , ἐξ αὐτῆς ἀναφὺς τῆς ἐλευθέρας οὐσίας τοῦ Θεοῦ καὶ Πατρός .
ταύτῃτοι τὴν δάμαλιν παρενεχθῆναι δεῖν ἔφη , πυῤῥάν τε καὶ ἄμωμον , καὶ τῶν ζεύγλῃ πόνων ἀπείρατον .
Εἰ γὰρ κεκένωκεν ἑαυτὸν ὁ Μονογενὴς καθίεται δὲ καὶ ἑκὼν ἐν δούλου μορφῇ , πῶς ἂν ἢ πόθεν εἴη ἂν ἀμφίλογον ὡς ἔσται μὲν πάντως ἐξ ὑψωμάτων ἡ ὕφεσις , ἐκ πληρωμάτων δὲ ἡ κένωσις 0 ;
ἐξ ἐμφύτου δὲ αὖ καὶ πρεσβυτέρας ἐλευθερίας ἡ κάθοδος , ἡ ὡς ἔν γε , φημὶ , τῇ τοῦ δούλου μορφῇ 0 1 .
ἡ οὗν δάμαλις μὲν διάτοι τὸ ἐν ὑποταγῇ τε καὶ ὑπὸ νόμον ὡς ἡγούμενον ·
πυῤῥὰ δὲ ὅτι τῆς οἰκονομίας ὁ τρόπος ἐφ αἵματι γέγονε δι ἡμᾶς καὶ ὑπὲρ ἡμῶν 0 .
ἄμωμος δὲ , διὰ τὸ ἀπλημμελές 0 ·
οὐ γὰρ οἶδεν ἁμαρτίαν .
ἔργου δὲ καὶ ζεύγλης ἀπείρατος , διὰ τὸ ἐλεύθερον ἐν θεότητι , καὶ τὸ ἄηθες τῆς δουλείας , εἰ καὶ γέγονε καθ ἡμᾶς καὶ ἐν δούλου μορφῇ 0 1 .
ἀλλὰ δώσουσι , φησὶ , τὴν δάμαλιν πρὸς Ἐλεάζαρ τὸν ἱερέα , καὶ ἐξάξουσιν αὐτὴν ἔξω τῆς παρεμβολῆς εἰς τόπον καθαρὸν , καὶ σφάξουσιν αὐτὴν ἐνώπιον αὐτοῦ .
τύπος δ ἂν εἴη τῶν ἱερῶν καὶ ἡγιασμένων , καὶ τῷ ἁγίῳ Πνεύματι κατακεχρισμένων , ὁ ἱερεύς ·
ἐπείτοι καὶ πρὸς ἡμᾶς τοὺς πεπιστευκότας εἴρηταί που διὰ φωνῆς ἁγίου ·
ὑμεῖς δὲ γένος ἐκλεκτὸν , βασίλειον ἱεράτευμα , ἔθνος ἅγιον 0 .
ἡμῖν ἄρα τοῖς ἱεροῖς , τῷ ἀπολέκτῳ γένει , καὶ τῷ ἁγίῳ ἔθνει δέδοται Χριστὸς παρὰ Θεοῦ καὶ Πατρὸς , ἁγιασμὸς καὶ ἀπολύτρωσις , σοφία καὶ δικαιοσύνη , Σωτήρ τε καὶ Λυτρωτὴς , καὶ ὡς θεσπέσιος γράφει Παῦλος , ἔξω τῆς πύλης ἔπαθεν .
ἔνθα καὶ ἡμᾶς ἰέναι δεῖν ἔφη , τὸν ὀνειδισμὸν αὐτοῦ φέροντας , τουτέστι , τὸν ἴδιον σταυρόν .
τοῦτο καὶ αὐτὸς ἔφασκεν ὁ Σωτήρ ·
Εἴ τις θέλει ὀπίσω μου ἐλθεῖν , ἀπαρνησάσθω ἑαυτὸν , καὶ ἀράτω τὸν σταυρὸν αὐτοῦ , καὶ ἀκολουθείτω μοι .
ὅτι δὲ τοῖς ἱεροῖς καὶ ἡγιασμένοις πρεπωδέστατόν τε καὶ οἰκεῖον εἰς ὄνησιν , μονονουχὶ καὶ ἐν ὀφθαλμοῖς ἔχειν τὸν ἀποθανόντα Χριστὸν , ὑπεμφήνειεν ἂν , τὸ ὡς ἐν ὄψει ἱερέως κατασφάττεσθαι δεῖν νομοτεθῆσαι δάμαλιν 0 .
ὅτε δὲ μεμνήμεθα τοῦ δι ἡμᾶς καὶ ὑπὲρ ἡμῶν ἀποθανόντος Χριστοῦ , τότε δὴ , τότε μειζόνως κατατεθήπαμεν τὸν θεσπέσιον ἡμῖν ὑποφωνοῦντα Παῦλον περὶ αὐτοῦ ·
Εἶς γὰρ ὑπὲρ πάντων ἀπέθανεν , ἵνα οἱ ζῶντες , μηκέτι ἑαυτοῖς ζῶσιν , ἀλλὰ τῷ ὑπὲρ ἡμῶν ἀποθανόντι καὶ ἐγερθέντι .
ἐγὼ γὰρ διὰ νόμου νόμῳ ἀπέθανον , ἵνα Θεῷ ζήσω , Χριστῷ συνεσταύρωμαι .
ζῶ δὲ οὐκέτ ἐγὼ , ζῇ δὲ ἐν ἐμοὶ Χριστός .
ὃ δὲ ζῶ ἐν σαρκὶ , ἐν πίστει ζῶ τῇ τοῦ Υἱοῦ τοῦ Θεοῦ , τοῦ ἀγαπήσαντός με , καὶ παραδόντος ἑαυτὸν ὑπὲρ ἡμῶν .
Οὐκοῦν προκείσθω τρόπον τινὰ τοῖς τῆς διανοίας ὄμμασι τὴν ὑπὲρ ἡμῶν ὑπομένων σφαγήν .
ζήσομεν γὰρ οὕτως ἑαυτοῖς μὲν οὐκέτι , Θεῷ δὲ μᾶλλον , ὡς ἠγορασμένοι τῷ αἵματι τοῦ Χριστοῦ , τοῦ δόντος ἑαυτὸν ὑπὲρ ἡμῶν , κατὰ τὰς Γραφάς .
προσέταττέ γε μὴν τῇ τοῦ ἱερέως χειρὶ , καταῤῥαίνεσθαι τῷ αἵματι τὴν ἁγίαν σκηνὴν , καὶ τοῦτο ἑπτάκις ·
καταπίμπρασθαι δὲ τὴν δάμαλιν , οὐδενὸς τὸ σύμπαν ἐκβεβλημένου τῶν ὅσα ἐστὶν αὐτῆς 0 ·
ἀλλ ὁμοῦ τοῖς κρέασι καὶ κόπρῳ , τὸ δέρμα καὶ τὰ λοιπὰ τοῦ σώματος 0 .
ἁγιάζει γὰρ ὁ Χριστὸς τῷ ἰδίῳ αἵματι τὴν ἀληθεστέραν σκηνὴν , τουτέστι , τὴν Ἐκκλησίαν ·
ἁγιάζει δὲ τελείως , τουτέστι , πλουσίως .
τοῦτο γὰρ , οἶμαι , ἔστι τὸ ἑπτάκις τῷ αἵματι καταῤῥαίνεσθαι τὴν σκηνήν .
τελειότητος δὲ σημεῖον , ὁ μέχρις ἑπτὰ προήκων ἀριθμός 0 .
τὸ δέ γε πυρὶ τὴν δάμαλιν καταπίμπρασθαι μετὰ τὴν σφαγὴν , ὑπεμφαίνειν ἔοικε τὴν μέχρι θανάτου δοκιμασίαν , ἣν ὑπὲρ ἡμῶν ὑπέστη Χριστός .
δοκιμάζεται γὰρ ἐν πυρὶ τὸ ἀργύριον , κατὰ τὸ ἐν Ψαλμοῖς ὑμνούμενον , ὅτι Ἐδοκίμασας ἡμᾶς , ὁ Θεὸς , ἐπύρωσας ἡμᾶς , ὡς πυροῦται τὸ ἀργύριον .
ὅτι δὲ δι ὑπακοῆς τῆς μέχρι θανάτου δεδοκίμασται τρόπον τινὰ ὁ Χριστὸς , ἐκδείξειεν ἂν οὐκ ἀσυμφανῶς ἐκεῖνο , οἶμαί που .
ἔφη μὲν γάρ που διὰ φωνῆς Ζαχαρίου τοῦ προφήτου , τάχα που πρὸς τοὺς ἐν πίστει δεδικαιωμένους , ἤγουν ὑπὲρ ὧν ἀπέθανε ·
καὶ ἐρῶ πρὸς αὐτούς ·
Εἰ καλὸν ἐνώπιον ὑμῶν ἐστι , δότε στήσαντες τὸν μισθόν μου , ἢ ἀπείπασθε .
Εἶτά φησιν ὁ προφήτης ·
καὶ ἔστησαν τὸν μισθόν μου , τριάκοντα ἀργυρίους .
καὶ εἶπε Κύριος πρός με ·
κάθες αὐτοὺς εἰς τὸ χωνευτήριον , καὶ σκέψαι εἰ δόκιμόν ἐστιν , ὃν τρόπον ἐδοκιμάσθην ὑπὲρ αὐτῶν .
Οὐκοῦν ὑπεμφήνειεν ἂν , ὡς ἔφην , τὸ μέχρι θανάτου δεδοκιμάσθαι Χριστὸν , τὸ πυρὶ τὴν δάμαλιν καταπίμπρασθαι μετὰ τὴν σφαγήν .
πλὴν οὐδὲν ἀπόβλητον αὐτῆς 0 .
ὅλος γὰρ ἅγιος ὁ Χριστὸς , καὶ τὰ κρέα , καὶ τὸ δέρμα , τουτέστι , τά τε ἐν κατακαλύψει κεκρυμμένα , καὶ τὰ ἐμφανῆ καὶ πρόχειρα 0 .
θεὸς γὰρ ἦν φύσει , γεγονὼς καθ  ἡμᾶς , πλὴν οὐκ εἰδὼς ἁμαρτίαν .
κέδρινον δὲ ξύλον , καὶ μέν τοι καὶ ὕσσωπος , καὶ κλῶσμα κόκκινον , ἐμβάλλεται τῇ σποδῷ , τοῦ μὲν κεδρίνου , τὴν ἀφθαρσίαν ἀστείως ἡμῖν ὑπεμφαίνοντος ·
σήψεως γὰρ ἀμείνων ἡ κέδρος 0 ·
τῆς δὲ ὑσσώπου , τὴν κάθαρσιν 0 ·
σμηκτικὴ γὰρ ἡ πόα , καὶ τὰς ἐν σπλάγχνοις ἀκαθαρσίας ἐκτήκουσα φυσικῶς 0 ·
τοῦ δὲ κοκκίνου κλώσματος , τὴν πρὸς σάρκα τοῦ Λόγου συνδρομὴν εὖ μάλα κατασημαίνοντος 0 ·
ἐνεπλάκη γὰρ ὥσπερ ὁ Λόγος τῇ σαρκὶ καὶ αἵματι , δεδοκίμασται δὲ δι ἡμᾶς καὶ διὰ πυρὸς καὶ μέχρι θανάτου , καθάπερ ἔφην ἔναγχος 0 .
ἀλλ  ἦν τὸ πάθος αὐτοῦ , καὶ ὁ τῆς ἐνανθρωπήσεως τρόπος , ἀφθαρσίας ἡμῖν καὶ καθαρισμοῦ πρόξενος .
δεδικαιώμεθα γὰρ ἐν αὐτῷ τὸν ἐν ψυχῇ καὶ σπλάγχνοις ἀποτρεψάμενοι μολυσμὸν , εἴπερ ἐστὶν ἀληθῶς τὸ σωτήριον βάπτισμα καὶ ἡ τῆς δυνάμεως , οὐ σαρκὸς ἀπόθεσις ῥύπου , ἀλλὰ συνειδήσεως ἀγαθῆς ἐπερώτημα εἰς Θεόν ·
δι οὗπερ ἂν γένοιτο πλημμελημάτων ἡ ἄφεσις , ἕψεται πάντως ταῖς τοῦ πιστεύειν ὁμολογίαις ἡ χάρις .
ὅτι δὲ τὸ ὑπὲρ ἡμῶν τεθνάναι Χριστὸν , ὁδὸς γέγονεν εἰς ἀφθαρσίαν καὶ ζωὴν , οὐδαμόθεν ἀμφίλογον 0 .
ὁ δὲ κατεμπιπρὰς δάμαλιν , καὶ ἀναμίσγων τῇ σποδιᾷ τὸ κέδρινον ξύλον , τήν τε ὕσσωπον , καὶ τὸ κόκκινον , καὶ μέν τοι ὁ συλλέγων τὴν σποδιὰν , ἀκάθαρτοι , φησὶν , ἕως ἑσπέρας , καίτοι φαιδρυνόμενοι τὰ ἄμφια , καὶ ὑπάρχοντες καθαροί 0 ·
καταδεικνύντος τάχα που τοῦ νόμου τὸ τῆς ἀνθρωπίνης φύσεως ἀσθενὲς , καὶ ὅτι λεπτῶς τε καὶ ἀκριβῶς εἰ ἐρευνῷτο τὰ καθ ἡμᾶς , ἀνεπιτίμητος παντελῶς οὐδεὶς τῶν τεταγμένων εἰς λειτουργίαν , δῆλον δὲ ὅτι τὴν θείαν τε καὶ ἱερὰν , ἀλλὰ κ ἄν τις εἴη τυχὸν τῶν εἰς ἄριστα βιοῦν ᾑρημένων , καὶ εἰς ὅσον οἶόν τε καθαρὸς , οὐκ ἀμώμητον ἕξει τὴν λειτουργίαν 0 1 .
ἄξιος γὰρ οὐδεὶς τῶν τοῦ Σωτῆρος ἡμῶν μυστηρίων ἀποθίγειν 0 .
καὶ θαυμαστὸν οὐδέν 0 ·
ἀναπείσει γὰρ ἡμᾶς ὁ λόγος ὁ ἱερὸς , οὕτω λέγων ·
ἄστρα δὲ οὐ καθαρὰ ἐνώπιον αὐτοῦ 0 .
Οὐκοῦν εἰ συγκρίνοιτο τὰ καθ ἡμᾶς τῇ καθαρότητι τοῦ Χριστοῦ , ἀκάθαρτα καὶ μεμολυσμένα , καὶ ὑπὸ δίκησιν ἔσται τὴν θείαν .
θαυμάσειε δ ἄν τις καὶ σφόδρα εἰκότως τὸν θεῖον λέγοντα Μελῳδόν ·
ἐὰν ἀνομίας παρατηρεῖς , Κύριε , τίς ὑποστήσεται ;
ὅτι παρὰ σοὶ ὁ ἱλασμός ἐστιν 0 .
ἐπιτιμᾶται δὴ οὖν καὶ ὁ δοκῶν εἶναι καθαρός .
πολὺ γὰρ ἄμεινον , ὡς ἔφην , ἢ κατὰ ἀνθρώπου φύσιν , τὸ ἀπλημμελὲς παντελῶς , καὶ τὸ ἐν ἡμῖν καθαρότητος πλησιάσαι Χριστῷ 0 1 .
ἔξω δὲ τῆς παρεμβολῆς ἀποχέεσθαι δεῖν ἔφη τὸ ὕδωρ τοῦ ἁγνισμοῦ , καὶ οὐχὶ δὴ μᾶλλον ἐν αὐτῇ τῇ παρεμβολῇ 0 .
ἔξω γὰρ ὥσπερ τῆς Ἰουδαίων Συναγωγῆς ἡ ἐν Χριστῷ κάθαρσις 0 1 .
ἀπεφοίτησε γὰρ αὐτῆς ἐντελέστατα λέγων ·
μετεῤῥύηκε δὲ ὥσπερ ἐπὶ τὰ ἔθνη λοιπὸν ἡ ἀφαγνίζουσα χάρις 0 ·
καὶ ὡς ὁ Παῦλός φησιν 0 ·
Οἱ μακρὰν γεγόνασιν ἐγγύς .
κέκληνται γὰρ διὰ πίστεως , καὶ τὴν ἐν Χριστῷ δικαιοσύνην πεπλουτήκασιν , ἀπειθεῖν ἑλομένων τῶν ἐξ Ἰσραήλ .
ὅτι δὲ πᾶν εἶδος ἀκαθαρσίας διασμήξειεν ἂν καὶ λίαν εὐκόλως τὸ ὕδωρ τοῦ ἁγνισμοῦ , διεσάφει λέγων , ὡς Εἴ τις ἅψαιτο νεκροῦ , καταμιανθήσεται μέν ·
ἀπαλλαχθείη δ ἂν οὐχ ἑτέρως τοῦ συμβεβηκότος , εἰ μὴ καταῤῥαίνοιτο τῷ ὕδατι τοῦ ἁγνισμοῦ κατὰ τὴν τρίτην καὶ ἑβδόμην ἡμέραν .
καὶ νεκρότης μὲν , σωμάτων φθορὰ , καὶ ἀκαθαρσίας σύμβολον 0 .
ὁ δὲ τοῦ ὕδατος ῥαντισμὸς , ἀναμεμιγμένης αὐτῷ τῆς σποδοῦ τῆς δαμάλεως καὶ τῶν ἑτέρων , τύπος ἂν εἴη τοῦ ἁγίου βαπτίσματος .
Οὐκοῦν ὁ νεκροῖς ἔργοις καὶ τοῖς εἰς φθορὰν μιάσμασιν ἐνεχόμενος 0 ·
ἔργα δὲ νεκρότητος τὰ σαρκὸς εἶναί φαμεν ἀνόσιά τε καὶ βέβηλα πάθη , πορνείαν , ἀκαθαρσίαν , πάθος , ἐπιθυμίαν κακήν ·
οὐχ ἑτέρως ἂν ἔχοι τὸ καθαρὸν , εἰ μὴ ἀφαγνίζοιτό τε καὶ τὸν μολυσμὸν ἀπονίψοι διὰ τοῦ ἁγίου βαπτίσματος , κατά τε τὴν τρίτην καὶ τὴν ἑβδόμην .
καὶ σημαίνει μὲν ἡ τρίτη τὸν τῆς ἀναστάσεως καιρὸν , τὸν ἔσχατόν τε καὶ ὡς ἐν τέλει λοιπὸν , καθ ὂν γέγονεν ἄνθρωπος ὁ Μονογενής 0 .
Εἰ δὲ δὴ καὶ οἶκος καταμιαίνοιτο , φησὶ , τεθνεῶτός τινος ἐν αὐτῷ , ἀκάθαρτοι μὲν οἱ εἰσβαίνοντες ἐν αὐτῷ 0 .
βδελυρὸν δὲ καὶ σκεῦος ἄπαν καὶ ἀγγεῖον οὐ πεπωπασμένον 0 ·
πλὴν τῷ ὕδατι τοῦ ἁγνισμοῦ καὶ ταῦτα διακαθαίρεται κατὰ τὸν ἴσον τρόπον , κατὰ τὴν τρίτην καὶ τὴν ἑβδόμην ἡμέραν .
Οἶκον δὲ τὸν μεμολυσμένον , σκεύη τε τὰ ἐν αὐτῷ , καὶ ἀγγεῖον οὐ πεπωπασμένον , ὁ νομοθέτης ἡμῖν ἐν τούτοις ὑποδηλοῦν ἔοικεν , τὴν κυριοκτόνον τάχα που τῶν Ἰουδαίων Συναγωγήν ·
συλλήβδην μὲν , ἁπασῶν ὡς ἐν οἴκῳ νοουμένην 0 1 ·
καθέκαστον δὲ , ὥσπερ διὰ τῶν σκευῶν 0 1 .
σκεῦος γὰρ ἐπὶ γῆς ὁ ἄνθρωπος 0 .
ὅτι δὲ αὐτοῖς οὐκ ἀσφαλὴς ὁ νοῦς , ἕτοιμος δὲ λίαν εἰς μολυσμοὺς , καὶ πρὸς τὸ πᾶν ὁτιοῦν εἰσδέξασθαι τῶν ἀδικεῖν εἰωθότων , ὑπαινίττεταί πως διὰ τῶν ἀγγείων τῶν οὐ πεπωπασμένων , εἰς ἃ τοῖς ἐθέλουσι κατολισθεῖν εὔκολον , κ ἂν εἴ τε ἀσκαλαβῶτες , εἴ τ οὖν ἕτερόν τι τῶν ἐνοικιδίων ὑπάρχοι ζώων 0 1 .
ἀλλ ὅγε τῶν ἐν πίστει δεδικαιωμένων , οὐχ ὧδε ἔχει νοῦς .
ἀσφαλὴς γὰρ καὶ πεπωπασμένος , καὶ τοῖς ἀδικεῖν εἰωθόσιν οὐχ ἁλώσιμος 0 .
ἀλλὰ κ ἂν εἴ τις ἅψηται , φησὶν , ἢ τραυματίου τυχὸν , ἢ ὀστέου νεκροῦ , ἢ μνήματος , καὶ οὕτως ἔστω μεμολυσμένος .
καὶ τραυματίαν εἶναί φαμεν τὸν οὐχ ὑγιᾶ τὴν καρδίαν , τετραυματισμένον δὲ ὥσπερ , ἢ ἐπιθυμίαις κοσμικαῖς , ἢ θελήμασι κοσμικοῖς , εἴ τ οὖν σαρκικοῖς 0 1 2 .
νεκροῦ δὲ ὀστέον παραδεξόμεθα ἂν εἰς ἀκαθαρσίας λείψανον ·
μνῆμα δὲ αὖ , εἰς ἀνάμνησιν τρόπον τινὰ καὶ ἀποθανούσης ἀκαθαρσίας 0 .
πλήττει γὰρ ἔστιν ὅτε τὴν καρδίαν ὁ Σατανᾶς .
ἡττώμενοι δὲ ἀνὰ μέρος τοῖς τῆς σαρκὸς πάθεσι καὶ ἡμεῖς αὐτοὶ νοσοῦμεν οὐκ εἰς ἅπαν τὴν ἐφ ὁτιοῦν ἁμαρτίαν , ἐν λειψάνοις δὲ αὐτῆς ἔτι στάντες διατελοῦμεν ἐν κόσμῳ .
κρατεῖν ἐπείγεταί τις ὀργῆς , ἢ φιλαργυρίας , διαφεύγει δὲ οὐκ εἰσάπαν τὴν ὑπερβολήν .
τοῦτο , οἶμαι , ἔστι τὸ ἐν λειψάνοις εἶναί τινας ἀκαθαρσίας , οὗ σημεῖον ἂν γένοιτο τοῦ νεκροῦ τὸ ὀστοῦν .
ἀλλὰ καὶ πάθους ἤδη νενικημένου πρὸς ἀνάμνησιν καθιέντες τὸν νοῦν , καὶ τεθαμμένης ἡδονῆς ἐγγὺς ἰόντες ἐσθ ὅτε πλημμελοῦμεν οὐ μικρῶς .
ἀπαλλαττόμεθα δὲ τῶν τοιούτων αἰτιαμάτων , διασμήχοντος ἡμᾶς τοῦ Χριστοῦ , καὶ τῷ ἰδίῳ πάθει διακαθαίροντος .
ἀπέθανε γὰρ ὑπὲρ ἡμῶν , καὶ τῷ μώλωπι αὐτοῦ ἡμεῖς ἰάθημεν .
καὶ αὐτὸς τὰς ἁμαρτίας ἡμῶν αἴρει , καὶ ἔστι παράκλητος πρὸς τὸν Πατέρα περὶ τῶν ἁμαρτιῶν ·
οὐ περὶ τῶν ἡμετέρων δὲ μόνον , ἀλλὰ καὶ περὶ ὅλου τοῦ κόσμου , καθὰ γέγραφέ τισιν ὁ θεσπέσιος Ἰωάννης 0 .
ἐν αὐτῷ δὴ οὖν ἡ πᾶσα κάθαρσις , ἡ πᾶσα δικαίωσις , ὁ ἁγιασμὸς , ἡ λύτρωσις , σὺν αὐτῷ τε καὶ δι αὐτοῦ τῷ Θεῷ καὶ Πατρὶ ἡ δόξα σὺν ἁγίῳ Πνεύματι εἰς τοὺς αἰῶνας τῶν αἰώνων 0 .
ὁ μὲν Θεὸς θάνατον οὐκ ἐποίησεν , οὐ δὲ τέρπεται ἐπ ἀπωλείᾳ ζώντων , κατὰ τὸ γεγραμμένον .
ἔκτισε γὰρ εἰς τὸ εἶναι τὰ πάντα , καὶ σωτήριοι αἱ γενέσεις τοῦ κόσμου 0 .
ἐπειδὴ δὲ τοῦ γένους ἡ ἀπαρχὴ , τουτ έστιν Ἀδὰμ , κατηῤῥώστησε τὴν παρακοὴν , καὶ τῆς θείας ἀλογήσας ἐντολῆς , προσκέκρουκε τῷ Θεῷ δημιουργῷ , ταύτῃτοι κατώλισθεν εἰς φθοράν ·
καὶ ἐπάρατος μὲν ἡ ἀνθρώπου φύσις , καὶ ὑπὸ δίκην τὸ γένος 0 1 .
ἡμεῖς δὲ οἱ τάλανες καίτοι γεγονότες ἐν ἀφθαρσίᾳ , σκιαῖς ἐν ἴσῳ λοιπὸν καὶ πόαις ταῖς ἐν ἀγρῷ , βραχὺ καὶ μόλις νοστήσαντες , πίπτομεν ἀδοκήτως ὡς ἐπὶ μητέρα τὴν γῆν 0 .
ἐντεῦθεν οἱ ἅγιοι διαφόρως ἀνακεκράγασι τὰ καθ ἡμᾶς ἀνοιμώζοντες .
ἔστιν οὖν ἀκούειν ἀναφανδὸν βοῶντος τοῦ μὲν μακαρίου Δαβίδ ·
ἄνθρωπος ματαιότητι ὡμοιώθη ·
ἡσαΐου δὲ αὖ 0 ·
πᾶσα σὰρξ ὡς χόρτος καὶ πᾶσα δόξα ἀνθρώπου , ὡς ἄνθος χόρτου 0 1 2 .
καθικόμεθα γὰρ , ὡς ἔφην , εἰς τοῦτο λοιπὸν ἀθλιότητός τε καὶ ταλαιπωρίας , ὡς ὅτῳπερ ἂν εἰκότως τὰ καθ ἡμᾶς παρεικάζοντος , μὴ ἂν δύνασθαι λέγειν , καίτοι λίαν ὄντας σοφοὺς τοὺς Πνευματοφόρους .
ἀλλ ἐν τούτοις γεγονότας , οὐ περιεῖδεν ὁ Ποιητής ·
ἠξίωσε δὲ μᾶλλον καὶ φειδοῦς καὶ λόγου , καὶ θανάτου καὶ φθορᾶς ἐλευθέρους ἀπέφηνεν ἐν Χριστῷ .
πῶς , ἢ τίνα τρόπον 0 1 ;
πρόδηλον μὲν ἅπασι , κ ἂν εἰ μή τις λέγοι τυχόν 0 ·
πλὴν καὶ ἐν αὐτοῖς κατίδοι τις ἂν τοῖς ἀρχαιοτέροις Γράμμασιν , τοῦ μυστηρίου τὴν δύναμιν .
ἔχει δὲ οὕτως ἐν τοῖς Ἀριθμοῖς ·
καὶ ἐπάραντες ἐξ Ὢρ τοῦ ὄρους ὁδὸν ἐπὶ θάλασσαν Ἐρυθρὰν , περιεκύκλωσαν τὴν γῆν Ἐδώμ ·
καὶ ὠλιγοψύχωσεν ὁ λαὸς ἐν τῇ ὁδῷ ·
καὶ κατελάλει ὁ λαὸς πρὸς τὸν Θεὸν κατὰ Μωσῆ λέγοντες ·
ἵνα τί ἐξήγαγες ἡμᾶς ἐξ Αἰγύπτου , ἀποκτεῖναι ἡμᾶς ἐν τῇ ἐρήμῳ ;
ὅτι οὐκ ἔστιν ἄρτος , οὐ δὲ ὕδωρ 0 .
ἡ δὲ ψυχὴ ἡμῶν προσώχθισεν ἐν τῷ ἄρτῳ τῷ διακένῳ τούτῳ .
καὶ ἀπέστειλε Κύριος εἰς τὸν λαὸν τοὺς ὄφεις τοὺς θανατοῦντας , καὶ ἔδακνον τὸν λαόν .
καὶ ἀπέθανεν ὁ λαὸς πολὺς τῶν υἱῶν Ἰσραήλ .
καὶ παραγενόμενος ὁ λαὸς πρὸς Μωσῆν ἔλεγεν ὅτι , Ἡμαρτήκαμεν , ὅτι κατελαλήσαμεν τοῦ Κυρίου καὶ κατὰ σοῦ .
Εὖξαι οὖν πρὸς Κύριον , καὶ ἀφελέτω ἀφ ἡμῶν τὸν ὄφιν .
καὶ ηὔξατο Μωσῆς περὶ τοῦ λαοῦ .
ποίησον σεαυτῷ ὄφιν , καὶ θὲς αὐτὸν ἐπὶ σημείου .
καὶ ἔσται ἐὰν δάκῃ ὄφις ἄνθρωπον , πᾶς ὁ δεδηγμένος ἰδὼν αὐτὸν ζήσεται .
καὶ ἐποίησεν ὁ Μωσῆς ὄφιν χαλκοῦν , καὶ ἔστησεν αὐτὸν ἐπὶ σημείου .
καὶ ἐγένετο ὅταν ἔδακνεν ὁ ὄφις ἄνθρωπον , καὶ ἐπέβλεψεν ἐπὶ τὸν ὄφιν τὸν χαλκοῦν , καὶ ἔζη .
ἐθήτευον μὲν γὰρ ἐν Αἰγύπτῳ , καὶ ἀφορήτῳ δουλείᾳ κατηχθισμένοι λελύτρωνται παρὰ Θεοῦ , πολλῶν καὶ ἀξιαγάστων γεγονότων ἐκεῖ σημείων .
μετεστοιχειοῦτο μὲν γὰρ εἰς αἷμα τὸ ὕδωρ , βάτραχοί τε καὶ σκνῖπες , καὶ μέν τοι καὶ κυνόμυιαι , καὶ χαλάζης ἐπαγωγαὶ μονονουχὶ τῆς Αἰγυπτίων κατεστράτευον γῆς ·
ἐκολάζοντο δὲ καὶ σκότῳ , καὶ τῶν πρωτοτόκων ὁ θάνατος ἀφορήτως κατῃκίζετο τοὺς πλεονεκτεῖν ᾑρημένους , Θεοῦ παραδόξως ἀνασώζοντος τοὺς ἐξ Ἰσραήλ .
Εἶτα διὰ μέσης θαλάσσης ἰόντες ὡς ἐπὶ ξηρᾶς ἀθλίως ἀπολωλότας ἐθεῶντο τοὺς Αἰγυπτίους .
ἄρτον ἐδέχοντο τὸν ἐξ οὐρανοῦ ·
καθίει γὰρ αὐτοῖς τὸ μάννα Θεός .
Εἵπετο δὲ ὡς ἐν πέτρᾳ νοούμενος Χριστός ·
καὶ ἀδοκήτως νάμασι δεδιψηκότας ἠλέει .
παναλκὲς γὰρ τὸ Θεῖον , καὶ ἀφθόνως τὰ ζωαρκῆ δωρούμενον τοῖς ἀνακειμένοις αὐτῷ 0 .
ἀλλ οἱ τῶν οὕτως ἐξαιρέτων ἀπολαύσαντες ἀγαθῶν , ὀλίγοις ἐλέγχονται πόνοις .
ὅτι καὶ ἀμνήμονες τῶν παρὰ Θεοῦ , καὶ ἥκιστα μὲν ἑδραῖοι πρὸς τὸ πιστεύειν αὐτῷ , θρασεῖς δὲ καὶ εὐκατάσειστοι καὶ ἕτοιμοι πρὸς μικροψυχίαν , καὶ τὰ ἐφ οἷς τετίμηνται παραλόγως ἠγνοηκότες 0 1 .
διάκενον γὰρ καλοῦσιν ἄρτον τὸν ἐξ οὐρανοῦ , καὶ τὴν τῶν ὑδάτων ἐπῃτιῶντο σπάνιν ·
καίτοι μεμαθηκότες ὡς ἀνήνυτον οὐδὲν τῇ θείᾳ τε καὶ ἀποῤῥήτῳ φύσει , ἢ καὶ ποταμίων ναμάτων μητέρα τὴν ἀκρότομον αὐτοῖς πέτραν ἐτίθει 0 .
ἀπροφάσιστον δὲ κατὰ Θεοῦ ποιούμενοι τὴν κατάῤῥησιν , τοῖς τῶν ὄφεων δήγμασιν ἐκολάζοντο .
Εἶτα τῆς σφῶν αὐτῶν πλημμελείας ἐρχόμενοι πρὸς ἀνάμνησιν , δακρυῤῥοοῦσι λοιπὸν , καὶ ὁμολογοῦσι τὰ ἐγκλήματα , παρακαλοῦσι τὸν μεσιτεύοντα , φημὶ δὴ Μωσέα , φιλοικτείρμονά τε καὶ ἤπιον ἐπ αὐτοῖς καταστῆσαι Θεόν .
ὁ δὲ προσπίπτων ἐλιπάρει , τοῖς γε μὴν ἄνωθεν εἴκων νεύμασιν , ὄφιν εἰργάζετο χαλκοῦν , ὑψοῦ τε ἐτίθει , καὶ τοῖς πληττομένοις ἐκέλευεν ἀτενίζειν εἰς αὐτόν 0 ·
ὃ δὴ καὶ δρῶντες ἐσώζοντο .
ἀλλὰ τίς ὁ λόγος , ἀλλὰ τί τὸ μέγα καὶ σοφὸν μυστήριον , πολυπραγμονεῖν ἀκόλουθον 0 .
Οὐ γὰρ ἀρκέσει τὸ γράμμα τοῖς νουνεχεστέροις , ἐγκέχωσται δὲ ὥσπερ τοῖς τύποις τὰ μυστήρια 0 .
Οὐκοῦν φέρε λέγωμεν , ὡς ἐκ τύπου πάλιν ἐπὶ τὸ καθόλου καὶ γενικώτερον , καὶ ὅπερ ἐστὶν ἀληθὲς μεταπλάττοντες τὸ διήγημα 0 .
δυσαρεστούμενοι γὰρ τοῖς παρὰ Θεοῦ καὶ ἄνωθεν ἀγαθοῖς , καὶ ἀκατασκέπτως ἰόντες ἐπὶ τὸ ἡδὺ μᾶλλον ἢ τὸ συμφέρον , καὶ τὰ τῆς ἀρετῆς γυμνάσματα παρωθούμενοι , προσκείμενοι δὲ τοῖς αἰσχίστοις , λελυπήκαμεν τὸν εὐεργέτην , προσκεκρούκαμεν οὐ καθ  ἕνα τρόπον τῷ Δημιουργῷ 0 .
ταύτῃτοι πεπτώκαμεν ὑπὸ τὰ τῶν ὄφεων δήγματα ·
ὄφεων δέ φημι τῶν νοητῶν , οἳ διὰ πάσης ἡμᾶς πλήττοντες ἁμαρτίας , τοῖς τοῦ θανάτου δεσμοῖς ὑποφέρουσιν .
ἐξάρχει δὲ ὥσπερ τῆς τῶν ἰοβόλων θηρίων πληθύος ὁ δράκων ὁ ἀποστάτης , τουτ έστιν ὁ Σατανᾶς , οὗ τοῖς δήγμασιν ἐν ἀρχαῖς τε καὶ πρώτοις διόλωλεν ὁ ἄνθρωπος , τουτ έστιν , ὁ Ἀδάμ .
ἕρπει δὲ καθάπερ ἐκ ῥίζης καὶ εἰς ἡμᾶς τὸ κακὸν , τοὺς ἐξ αὐτῆς γεγονότας 0 .
σεσώσμεθα δέ τινα τρόπον .
τεθεάμεθα γὰρ τὸν ὄφιν , τουτέστι , Χριστόν .
πῶς οὖν ὄφις ὁ ἀγαθὸς κατὰ φύσιν ὁ Θεὸς , μᾶλλον δὲ αὐτόχρημα τὸ ἀγαθόν 0 1 ;
ὅτι γέγονε καθ ἡμᾶς , τοὺς ἐκ προαιρέσεως πονηροὺς , Γέγονεν ἐν ὁμοιώματι σαρκὸς ἁμαρτίας ·
καὶ , Ἐν τοῖς ἀδίκοις κατελογίσθη .
ὅτι δὲ ἡμεῖς πονηροὶ , γεγονότες δὲ οὐχ οὕτως παρὰ Θεοῦ , μεταῤῥυηκότες δὲ εἰς τοῦτο φαυλότητος , διά τοι τὴν καθ ἡμῶν τυραννήσασαν ἁμαρτίαν , διατρανοῖ λέγων καὶ αὐτὸς ὁ Χριστός 0 ·
Εἰ οὖν ὑμεῖς πονηροὶ ὄντες , οἴδατε δόματα ἀγαθὰ διδόναι τοῖς τέκνοις ὑμῶν ·
πόσῳ μᾶλλον ὁ Πατὴρ ὑμῶν ὁ οὐράνιος δώσει ἀγαθὰ τοῖς αἰτοῦσιν αὐτόν ;
ὄφις δὴ οὖν ὁ Χριστὸς , ὃς ἐν ὁμοιώματι πονηρίας , ὅτι γέγονεν ἄνθρωπος 0 .
ἀλλ εἴ τις αὐτὸν θεάσαιτο νοητῶς , ἀμείνων ἔσται φθορᾶς , καὶ ὑπεραλεῖται θάνατον , καὶ ἀλογήσει δηγμάτων , καὶ τῆς τῶν ἰοβόλων πληθύος οὐ φροντιεῖ .
ὀψόμεθα δὲ Χριστὸν συνιέντες ὀρθῶς τὸ ἐπ αὐτῷ μυστήριον .
καὶ ἀραρότως πιστεύοντες ὅτι Θεὸς ὢν κατὰ φύσιν , γέγονεν ἄνθρωπος ·
ἀλλ εἰ καὶ ἦν ἐν ὁμοιώματι πονηρίας , οὐδὲν ἧττον ἀπομεμένηκεν ἀγαθός .
γέγονε γὰρ καθ ἡμᾶς , οὐχ ἵνα μεθ ἡμῶν ὁρῷτο πονηρὸς , ἀλλ ἵνα ἡμᾶς ἀγαθοὺς ἐργάσηται , τῷ ἁγίῳ μεταστοιχειώσας Πνεύματι πρὸς πᾶν εἶδος ἀρετῆς .
ἐπὶ σημείου γε μὴν ὁ ὄφις 0 .
ὑψώθη γὰρ ὁ Χριστὸς ἐπὶ τοῦ τιμίου σταυροῦ , καὶ τοῦτο αὐτὸς Ἰουδαίοις προσεφώνει λέγων ·
ὅταν ὑψώσετε τὸν Υἱὸν τοῦ ἀνθρώπου , τότε γνώσεσθε ὅτι ἐγώ εἰμι .
ὅτι δὲ τύπος εἰς τὸ αὐτοῦ βλέπει μυστήριον , ἀναμάθοις αὐτοῦ λέγοντος ἐναργῶς ·
ὥσπερ γὰρ ὁ Μωσῆς ὕψωσε τὸν ὄφιν ἐν τῇ ἐρήμῳ 0 ·
οὕτως ὑψωθῆναι δεῖ τὸν Υἱὸν τοῦ ἀνθρώπου .
χαλκοῦς δὲ ὁ ὄφις ἦν , διὰ τὸ εὔηχές τε καὶ εὐφωνότατον τοῦ θείου τε καὶ εὐαγγελικοῦ κηρύγματος .
ἀνήκοος γὰρ οὐδεὶς τῶν διὰ Χριστοῦ θεσπισμάτων , ἀλλ εἰς ἅπασαν μὲν τὴν ὑπουράνιον 0 .
τὸ ἐπ αὐτοῦ λαλεῖται μυστήριον , καὶ αὐτῷ κάμψει πᾶν γόνυ , καὶ πᾶσα γλῶσσα ἐξομολογήσεται ὅτι Κύριος Ἰησοῦς Χριστὸς , εἰς δόξαν Θεοῦ Πατρός 0 .
πολυμερῶς καὶ πολυτρόπως πάλαι ὁ Θεὸς λαλήσας τοῖς πατράσιν ἐν τοῖς προφήταις , ἐπ ἐσχάτων τῶν ἡμερῶν τούτων ἐλάλησεν ἡμῖν ἐν Υἱῷ , ὃν ἔθηκεν κληρονόμον πάντων , δι οὗ καὶ τοὺς αἰῶνας ποίησεν .
ἀλλ οἱ μὲν συνιέντες ὀρθῶς ὅτι Θεὸς ὢν φύσει , καθίκετο μὲν εἰς κένωσιν , ὅτι γέγονε σὰρξ , καὶ ἐσκήνωσεν ἐν ἡμῖν , κατὰ τὰς Γραφὰς , τὴν θείαν τε καὶ ἀξιόληπτον ἐκπεπλουτήκασι χάριν .
ὅσοι γὰρ ἔλαβον αὐτὸν , ἔδωκεν αὐτοῖς ἐξουσίαν τέκνα Θεοῦ γενέσθαι , φησίν .
Οἱ δὲ τὸν θεῖον καὶ σωτήριον ἀληθῶς διωθούμενοι λόγον διωλισθήκασι τῆς ἐλπίδος , κακοὶ κακῶς ἀπολώλασι ·
τὸν τῶν ὅλων Σωτῆρα καὶ Λυτρωτὴν ἀνοσίως περιυβρίζοντες 0 .
Εἶεν δ  ἂν καὶ οὗτοι οἱ τάλανες Ἰουδαῖοι , οἷς καὶ αὐτὸς ὁ προφήτης Ἱερεμίας ἐποιμώζει , λέγων ·
τίς δώσει τῇ κεφαλῇ μου ὕδωρ , καὶ τοῖς ὀφθαλμοῖς πηγὴν δακρύων , καὶ κλαύσομαι τὸν λαὸν ἡμέρας καὶ νυκτός ;
Οἷς γὰρ ἐξὸν εἶναι λαμπροῖς καὶ ἀξιοζηλώτοις , καὶ τῆς ἐνούσης εὐημερίας ἐστερημένοι , πῶς οὐκ ἂν εἶεν ἄξιοι τοῦ καὶ ἐν ἴσῳ λοιπὸν τοῖς τεθνεῶσι καταλογίζεσθαι ;
Οἷς ἂν εἰκότως ἐπικωκύσειε καὶ τὸ ἐξ ἀγάπης καὶ φιλαλληλίας ἐπιστάξαι δάκρυον .
παντὸς δὴ οὖν ἔρημοι γεγόνασιν ἀγαθοῦ , καὶ ἐξ αὐτῶν ὥσπερ κατεσείσθη βάθρων ὁ ἐξήνιος Ἰσραήλ 0 .
μεταπεφοίτηκε γὰρ ἐπὶ τὰ ἔθνη Χριστός ·
σώζεται δὲ καὶ μόλις ὡς ἐν ὀλιγοστῇ μοίρᾳ λοιπὸν ὁ δυσμαθὴς Ἰουδαῖος .
καὶ τοῦτό ἐστιν , οἶμαι , τὸ διὰ φωνῆς Ἡσαΐου προφητι κῶς ὑμνούμενον ·
καὶ εἰ μὴ Κύριος Σαβαὼς ἐγκατέλιπεν ἡμῖν σπέρμα , ὡς Σόδομα ἂν ἐγενήθημεν , καὶ ὡς Γόμοῤῥα ἂν ὡμοιώθημεν 0 .
φέρε οὖν , εἰ δοκεῖ , καὶ ἐξ αὐτῶν τῶν Μωσαϊκῶν καταθρήσωμεν λόγων τοῦ μυστηρίου τὴν δύναμιν .
γέγραπται γὰρ οὕτως ἐν τῷ Δευτερονομίῳ ·
ἐὰν δὲ εὑρεθῇ τραυματίας ἐν τῇ γῇ , ἣν Κύριος ὁ Θεός σου δίδωσί σοι κληρονομῆσαι , πεπτωκὼς ἐν τῷ πεδίῳ , καὶ οὐκ οἴδασι τὸν πατάξαντα , ἐξελεύσεται ἡ γερουσία σου καὶ οἱ κριταί σου , καὶ ἐκμετρήσουσιν ἐπὶ τὰς πόλεις τὰς κύκλῳ τοῦ τραυματίου .
καὶ ἔσται ἡ πόλις ἡ ἐγγίζουσα τῷ τραυματίᾳ , καὶ λήψεται ἡ γερουσία τῆς πόλεως ἐκείνης δάμαλιν ἐκ βοῶν ἥτις οὐκ εἴργασται , καὶ ἤτις οὐχ εἵλκυσε ζυγόν ·
καὶ καταβιβάσουσιν ἡ γερουσία τῆς πόλεως ἐκείνης τὴν δάμαλιν εἰς φάραγγα τραχεῖαν , ἥτις οὐκ εἴργασται , οὐ δὲ σπείρεται .
καὶ νευροκοπήσουσι τὴν δάμαλιν ἐν τῇ φάραγγι , καὶ προσελεύσονται οἱ ἱερεῖς καὶ οἱ Λευῗται , ὅτι αὐτοὺς ἐξελέξατο Κύριος ὁ Θεός σου , παραστῆναι αὐτῷ , καὶ εὐλογεῖν ἐπὶ τῷ ὀνόματι αὐτοῦ , καὶ ἐπὶ τῷ στόματι αὐτῶν ἔσται πᾶσα ἀντιλογία , καὶ πᾶσα ἁφή .
καὶ πᾶσα ἡ γερουσία τῆς πόλεως ἐκείνης , οἱ ἐγγίζοντες τῷ τραυματίᾳ , νίψονται τὰς χεῖρας ἐπὶ τὴν κεφαλὴν τῆς δαμάλεως τῆς νενευροκοπημένης , ἐν τῇ φάραγγι , καὶ ἀποκριθέντες ἐροῦσιν ·
Αἱ χεῖρες ἡμῶν οὐκ ἐξέχεαν τὸ αἷμα τοῦτο ·
καὶ οἱ ὀφθαλμοὶ ἡμῶν οὐχ ἑωράκασιν .
ἵλεως γενοῦ τῷ λαῷ σου Ἰσραὴλ , Κύριε , οὓς ἐλυτρώσω ἐκ γῆς Αἰγύπτου , ἵνα μὴ γένηται αἷμα ἀναίτιον ἐν τῷ λαῷ σου Ἰσραήλ .
καὶ ἐξιλασθήσεται αὐτοῖς τὸ αἷμα .
σὺ δὲ ἐξαρεῖς τὸ αἷμα τὸ ἀναίτιον ἐξ ἡμῶν αὐτῶν ·
ἐὰν δὲ ποιήσῃ τὸ καλὸν καὶ ἀρεστὸν ἐναντίον Κυρίου τοῦ Θεοῦ σου 0 .
τετραυμάτισται μὲν οὖν δι ἡμᾶς ὁ Ἐμμανουήλ ·
μεμαλάκισται γὰρ διὰ τὰς ἁμαρτίας ἡμῶν , κατὰ τὰς Γραφάς .
Ηὕρηται δὲ τοῦτο παθὼν ἐν τῇ τῶν Ἰουδαίων γῇ , καὶ ἔξω πύλης Ἱερουσαλήμ .
πλὴν οὐκ ᾔδεσαν τὸν πατάξαντα , πῶς ἢ τίνα τρόπον 0 .
τί δὴ ἄρα φησὶν ὁ νόμος , Καίτοι τῆς Ἰουδαίων ἀνοσιότητος ἔργον εἶναί φαμεν τὰ κατὰ Χριστοῦ τολμήματα .
Αὐτοὶ γὰρ Πιλάτῳ προσήγαγον ·
αὐτοὶ διακεκραγότες ἁλοῖεν ἄν ·
Αἶρε , αἶρε , σταύρωσον αὐτόν .
ἐὰν μὴ τοῦτον ἀποκτείνῃς , οὐκ εἶ φίλος τοῦ Καίσαρος .
καὶ οἱ θεσπέσιοι δὲ μαθηταὶ τῆς ἐκείνων δυστροπίας κατηγόρευον ἐναργῶς , πρὸς τὸν ἐν οὐρανοῖς Πατέρα Θεὸν , ὡδὶ λέγοντες ·
ἐπ  ἀληθείας γὰρ συνήχθησαν ἐν τῇ πόλει ταύτῃ ἐπὶ τὸν ἅγιον παῖδά σου Ἰησοῦν Χριστὸν , ὃν ἔχρισας , Ἡρώδης τε καὶ Πόντιος Πιλᾶτος σὺν ἔθνεσι καὶ λαοῖς Ἰσραήλ .
ἐναργέστατα δὲ καὶ ἀναφανδὸν ὁ μακάριος Πέτρος τοῖς Ἰουδαίων λαοῖς ἐπιπλήττει , λέγων , ποτὲ μὲν ὅτι Τὸν ἀρχηγὸν τῆς ζωῆς ἀπεκτείνατε , ποτὲ δὲ αὖ ·
ὑμεῖς δὲ τὸν ἅγιον καὶ δίκαιον ἠρνήσασθε , καὶ ᾐτήσασθε ἄνδρα φονέα χαρισθῆναι ὑμῖν .
τί οὖν ἄρα φησὶν ὁ νόμος , ὅτι οὐκ οἴδασι τὸν πατάξαντα ;
μυστικὸς ὁ λόγος , καὶ οὐ πᾶσιν ἁπλῶς ἐγκείμενος 0 ·
μόνοις δὲ τάχα γνώριμος τοῖς νοοῦσιν ὀρθῶς τὸ μυστήριον τοῦ Χριστοῦ 0 .
ᾤοντο γὰρ οἱ τῶν Ἰουδαίων καθηγηταὶ , καὶ οἱ τοῖς ἀνοσίοις αὐτῶν κοινωνοῦντες σκέμμασιν , ὅτι κεκρατήκασι , καὶ οὐχ ἑκόντος Χριστοῦ καὶ ταῖς ἑαυτῶν δυστροπίαις τὸ χρῆμα προσνέμοντες , ἔχαιρον μὲν ὡς νενικηκότες , καὶ οὐκ ᾔδεισαν ὅτι πέπονθεν ἑκὼν , καὶ τοῖς τοῦ Πατρὸς ἑπόμενος νεύμασιν , ἑαυτὸν δέδωκεν ὑπὲρ ἡμῶν .
καὶ γοῦν Πιλάτῳ φησὶν ἐναργῶς ·
Οὐκ εἶχες κατ ἐμοῦ ἐξουσίαν οὐδεμίαν , εἰ μὴ ἦν σοι δεδομένον ἄνωθεν .
Οὐκοῦν δέδωκεν ὁ Πατὴρ τὸν Υἱὸν , καὶ , ἵν οὕτως εἴπωμεν , αὐτὸς τὸν Ἐμμανουὴλ πατάξαι λέγεται .
καὶ γοῦν ἐν βίβλῳ Ψαλμῶν τὸ Χριστοῦ πρόσωπον εἰσφέρεται , λέγον περὶ τῆς τῶν Ἰουδαίων ἀνοσιότητος , πρὸς τὸν ἐν τοῖς οὐρανοῖς Πατέρα καὶ Θεὸν , ὅτι Ὃν σὺ ἐπάταξας , αὐτοὶ κατεδίωξαν , καὶ ἐπὶ τὸ ἄλγος τῶν τραυμάτων μου προσέθηκαν .
μὴ μέγα δὴ οὖν φρονείτω λοιπὸν ὁ κυριοκτόνος ·
οὐ γὰρ αὐτίκα κεκρατήκασιν , ὡς ἀσθενοῦντος Χριστοῦ , μανθανέτωσαν δὲ διὰ Μωσέως τὸ ἀληθές .
Οὐ γὰρ ἴσασι τὸν πατάξαντα .
ὅρα τοίνυν τὸν τετραυματισμένον ἐν τῇ τῶν Ἰουδαίων γῇ , τὸν Ἐμμανουήλ .
τὸ δὲ ἐπ αὐτῷ μυστήριον , παρ  αὐτοῖς μὲν οὐδαμῶς πληρούμενον 0 ·
αἰνιγματωδῶς δὲ μᾶλλον ἱερουργούμενον ἐν τῇ τῶν ἐθνῶν χώρα τε καὶ γῇ 0 .
Εἰ γὰρ μὲν εὑρεθείη , φησὶν , ὁ τραυματίας , λήψονται δάμαλιν ζυγοῦ καὶ πόνων ἀπείρατον ·
καὶ δὴ καταβιβάσαντες αὐτὴν εἰς τραχεῖαν καὶ ἀνήροτον φάραγγα , νευροκοπείτωσαν διὰ τῶν τεταγμένων εἰς ἱερουργίαν .
ἀπονιψάμενοι δὲ τὰς χεῖρας ἐπ αὐτῇ , λεγόντων , ὅτι Αἱ χεῖρες ἡμῶν οὐκ ἐξέχεαν τὸ αἷμα τοῦτο .
δάμαλις μὲν οὖν ὡς ἐν τύπῳ Χριστοῦ , καθάπερ ἤδη προείπομεν 0 .
δάμαλις μὲν , ἀνθ ὅτου καὶ ζυγοῦ ἀπείρατος , καὶ ὑπὸ ζυγὸν ὡς ἄνθρωπος , καὶ μὴν ἔξω ζυγοῦ , διά τοι τὸ εἶναι κατὰ φύσιν Θεός 0 1 2 .
ἐλεύθερον γὰρ τὸ Θεῖον , καὶ οὐδενὶ τῶν ὄντων ὑπεζευγμένον 0 ·
κατακρατοῦν δὲ μᾶλλον τῶν ὅλων , καὶ ὑπὸ χεῖρας ἔχον τὴν σύμπασαν κτίσιν .
ἀλλ ἐλεύθερος ὢν κατὰ φύσιν ὁ Υἱὸς ὡς Θεὸς , γέγονε μεθ ἡμῶν ὡς ἄνθρωπος , καὶ ὑπὸ ζυγόν 0 .
τοιγάρτοι μεθ ἡμῶν Θεὸν ἐπεγράφετο τὸν Πατέρα .
ὑπεζεύγμεθα δὲ ἡμεῖς τῇ τῆς θεότητος ἐξουσίᾳ .
Οὐκοῦν δάμαλις μὲν ἡ ὑπὸ ζυγὸν ὅσον ἧκον εἰς τὴν φύσιν , ἔξω δὲ ζυγοῦ , διὰ τὴν τῆς θεότητος δόξαν , καὶ τὸ εἰσάπαν ἐλεύθερον 0 1 .
ἀλλ  ὅρα τὴν δάμαλιν εἰς τραχεῖαν καὶ ἀνήροτον ἀποφερομένην φάραγγα .
μετὰ γάρ τοι τὸν τίμιον σταυρὸν , ὅτε τραυματίας ηὕρηται Χριστὸς , τῆς Ἰουδαίων ἀποπεφοίτηκε γῆς , μεταπεφοίτηκε δὲ λοιπὸν ἐπὶ τὴν τῶν ἐθνῶν χώραν , ἥτις οὐκ εἴργασται , οὐ δὲ σπείρεται .
πρὸ γάρ τοι τοῦ καὶ αὐτοῖς ἔθνεσιν ἐπιλάμψαι Χριστὸν , διετέλουν ἐν κόσμῳ , γῆ τις ὥσπερ ξηρὰ καὶ ἀνήροτος , καὶ τῆς κατὰ Θεὸν εὐκαρπίας ἐρήμη 0 .
καὶ γοῦν ὁ προφήτης Ἡσαΐας περὶ αὐτῆς , Εὐφράνθητι , ἔρημος , φησὶν , καὶ αἱ κῶμαι αὐτῆς 0 .
ἀγαλλιάσθω ἔρημος , καὶ ἀνθείτω ὡς κρῖνον .